62020TJ0268_INF
Vispārējās tiesas (piektā palāta) 2021. gada 7. jūlija spriedums –
Pshonka/Padome
(lieta T‑268/20)
Kopējā ārpolitika un drošības politika – Ierobežojoši pasākumi saistībā ar situāciju Ukrainā – Līdzekļu iesaldēšana – To personu, vienību un struktūru saraksts, kurām piemērojama līdzekļu un saimniecisko resursu iesaldēšana – Prasītāja vārda saglabāšana sarakstā – Padomes pienākums pārbaudīt, ka trešās valsts iestādes lēmums ir ticis pieņemts, ievērojot tiesības uz aizstāvību un tiesības uz efektīvu tiesību aizsardzību tiesā
1.
Eiropas Savienība – Iestāžu aktu tiesiskuma pārbaude tiesā – Ierobežojoši pasākumi saistībā ar situāciju Ukrainā – Ar valsts līdzekļu piesavināšanos saistīto personu un viņu sabiedroto fizisko vai juridisko personu, vienību vai organizāciju līdzekļu iesaldēšana – Pārbaudes apjoms
(LESD 275. panta 2. daļa; Eiropas Savienības Pamattiesību hartas 47. un 48. pants; Padomes Lēmums (KĀDP) 2020/373; Padomes Regula (ES) 2020/370)
(skat. 62. un 63. punktu)
2.
Kopējā ārpolitika un drošības politika – Ierobežojoši pasākumi saistībā ar situāciju Ukrainā – Lēmums par līdzekļu iesaldēšanu – Pieņemšana vai atstāšana spēkā, pamatojoties uz tiesvedību, ko ir uzsākušas trešās valsts iestādes attiecībā publisko līdzekļu piesavināšanos vai par amatpersonas dienesta stāvokļa ļaunprātīgu izmantošanu – Pieļaujamība – Nosacījums – Valsts lēmums, kas pieņemts, ievērojot tiesības uz aizstāvību un tiesības uz efektīvu tiesību aizsardzību tiesā – Padomes pienākums veikt pārbaudi – Pienākums norādīt pamatojumu – Piemērojamība – Trešā valsts, kas pievienojusies Eiropas Cilvēktiesību konvencijai – Ietekmes neesamība
(Padomes Lēmuma 2014/119/KĀDP, kas grozīts ar Lēmumu (KĀDP) 2020/373, pielikums; Padomes Regulas Nr. 208/2014 I pielikums un Regula 2020/370)
(skat. 64. – 69. punktu)
3.
Kopējā ārpolitika un drošības politika – Ierobežojoši pasākumi saistībā ar situāciju Ukrainā – Lēmums par līdzekļu iesaldēšanu – Pieņemšana vai atstāšana spēkā, pamatojoties uz tiesvedību, ko ir uzsākušas trešās valsts iestādes attiecībā publisko līdzekļu piesavināšanos vai par amatpersonas dienesta stāvokļa ļaunprātīgu izmantošanu – Nosacījumi – Valsts lēmums, kas pieņemts, ievērojot tiesības uz aizstāvību un tiesības uz efektīvu tiesību aizsardzību tiesā – Savienības kompetentās iestādes pienākums apstrīdēšanas gadījumā pierādīt to motīvu pamatotību, kas izvirzīti pret attiecīgajām personām vai vienībām – Padomes pienākums veikt pārbaudi par minēto tiesību ievērošanu – Pārkāpums
(Padomes Lēmuma 2014/119/KĀDP, kas grozīts ar Lēmumu (KĀDP) 2020/373, pielikums; Padomes Regulas Nr. 208/2014 I pielikums un Regula 2020/370)
(skat. 74.– 83., 85.– 88., 90.– 92., 104. un 105. punktu)
4.
Eiropas Savienības tiesības – Principi – Tiesības uz efektīvu tiesību aizsardzību tiesā – Saprātīga termiņa ievērošana – Ierobežojoši pasākumi saistībā ar situāciju Ukrainā – Tiesvedība trešajā valstī, kas ir lēmuma par ierobežojošo pasākumu noteikšanu pamats – Padomes pienākums veikt pārbaudi – Piemērojamība
(Eiropas Savienības Pamattiesību hartas 47. pants un 52. panta 3. punkts)
(skat. 93. – 101. punktu)
Priekšmets
Prasība, kura ir pamatota ar LESD 263. pantu un ar ko tiek lūgts atcelt Padomes Lēmumu (KĀDP) 2020/373 (2020. gada 5. marts), ar ko groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā (OV 2020, L 71, 10. lpp.), un Padomes Īstenošanas regulu (ES) 2020/370 (2020. gada 5. marts), ar ko īsteno Regulu (ES) Nr. 208/2014 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā (OV 2020, L 71, 1. lpp.), ciktāl ar šiem aktiem prasītāja vārds ir saglabāts to personu, vienību un struktūru sarakstā, kurām ir piemērojami šie ierobežojošie pasākumi.
Rezolutīvā daļa
1)
Atcelt Padomes Lēmumu (KĀDP) 2020/373 (2020. gada 5. marts), ar ko groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā, un Padomes Īstenošanas regulu (ES) 2019/370 (2020. gada 5. marts), ar ko īsteno Regulu (ES) Nr. 208/2014 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā, ciktāl Artem Viktorovych Pshonka vārds ir saglabāts to personu, vienību un struktūru sarakstā, kurām tiek piemēroti šie ierobežojošie pasākumi.
2)
Eiropas Savienības Padome atlīdzina tiesāšanās izdevumus.